Topi Syrjäläinen

Topi Syrjäläinen (s. marraskuussa 1997) on suomalainen suunnistaja. Hänen seuransa on Helsingin Suunnistajat. Suunnistuksen MM-kilpailuissa Syrjäläisen paras saavutus henkilökohtaisilla matkoilla on keskimatkan 20. sija Flims Flaaxin MM-kilpailuissa 2023. Hän saavutti samoissa kilpailuissa MM-hopeaa Suomen viestijoukkueessa. Kuopion MM-kilpailuissa 2025 hän saavutti pronssia viestissö. https://yle.fi/a/74-20172347 EM-kilpailuissa hän on sijoittunut pitkällä matkalla 11:nneksi Rakveressa 2022. Juniorien MM-kilpailuissa hänen parhaat sijoituksensa henkilökohtaisilta matkoilta ovat 19. sija sekä sprintissä että keskimatkalla. Hän oli vuonna 2017 mukana myös Suomen neljänneksi sijoittuneessa viestijoukkueessa. Nuorten EM-kilpailuissa hän saavutti viestipronssia 2015. http://runners.worldofo.com/topisyrjalainen.html

Suunnistuksen maailmancupissa Syrjäläisen paras sijoitus on kahdeksas sija keskimatkan kilpailusta Česká Lípasta 2023. Hän voitti yösuunnistuksen Suomen-mestaruuden vuonna 2022. Viestissä hän on saavuttanut SM-kultaa 2019, hopeaa 2023 ja pronssia 2020, sprintissä SM-pronssia vuonna 2021 sekä keskimatkalla SM-pronssia 2022. Syrjäläinen kuului Helsingin Suunnistajien kolmanneksi sijoittuneeseen joukkueeseen vuoden 2021 Jukolan Viestissä. Juokkueessa suunnisti myös hänen veljensä Arttu Syrjäläinen. https://results.jukola.com/tulokset/fi/j2021_ju/ju/lopputulokset/

 Lähteet 

Luokka:Suomalaiset suunnistajat
Luokka:Vuonna 1997 syntyneet
Luokka:Elävät henkilöt